**Glen De Boeck** (s. 22. elokuuta 1971 Boom) on belgialainen jalkapallovalmentaja ja entinen puolustaja.

Ura pelaajana
-------------

De Boeck siirtyi kesällä 1995 KV Mechelenistä RSC Anderlechtiin, jossa hän kehittyi yhdeksi 2000-luvun parhaimmiksi puolustajista Jupiler Leaguessa. De Boeck pelasi 36 maaottelussa, joissa teki yhden maalin.Hän teki kansainvälisen debyyttinsä Belgian paidassa 6. lokakuuta 1993 Gaboniaa vastaan. Hän oli mukana myös kaksissa jalkapallon MM-kisoissa vuosina 1998 ja 2002 pelaen yhteensä kolme ottelua.

Meriitit pelaajana
------------------

* Belgian mestaruus (3): 2000, 2001, 2004
* MM-kilpailut
	+ 2. kierros: 2002
	+ 1. kierros: 1998

Ura valmentajana
----------------

Lopetettuaan uransa loukkaantumiseen vuonna 2005 De Boeckista tuli RSC Anderlechtin valmentaja yhdessä Daniel Rendersin kanssa. Hän työskenteli RSC:ssä kaksi vuotta, kunnes siirtyi huhtikuussa 2007 Cercle Bruggen päävalmentajaksi. De Boeckin johdolla Cercle Brugge pelasi loistavan kauden 2007/08 ja sijoittui liigassa neljänneksi, mikä oli paras saavutus sitten toisen maailmansodan. De Boeckin johdolla Cercle jatkoi kohtuullisia esityksiä sijoittuen kahdella seuraavalla kaudella yhdeksänneksi. Kausi 2009/10 sujui hyvin myös Belgian cupissa, kun De Boeck johdatti joukkueensa finaaliin. Mestaruus jäi kuitenkin haaveksi, kun KAA Gent voitti ottelun selvästi maalein 3–0. 

Kauden 2009/10 jälkeen De Boeck jätti Cercle Bruggen ja siirtyi kolmivuotisella sopimuksella liigassa juuri Cerclen taakse sijoittuneen KFC Germinal Beerschotin päävalmentajaksi.  Pesti päättyi kuitenkin lyhyeen, sillä De Boeck sai kehnojen tulosten vuoksi potkut jo marraskuussa 2010. 

Kesäkuussa 2011 De Boeckista tuli Eredivisie-seura VVV-Venlon päävalmentaja.  De Boeck sai potkut jo joulukuussa Venlon vajottua Eredivisien hännille.  Marraskuussa 2012 hän palasi valmennustehtäviin Belgian liigassa pelaavan Waasland-Beverenin päävalmentajana.  De Boeck nosti seuran pois liigan jumbosijalta ja 13. sijansa myötä seura säilytti sarjapaikkansa kauden 2012/13 päätteeksi. Kaudella 2013/14 joukkue vajosi jälleen putoamiskamppailuun ja De Boeck sai potkut lokakuun lopussa, kun Beveren oli liigassa toiseksi viimeisenä.

  

Tammikuussa 2016 De Boeck palasi valmennustehtäviin Royal Mouscron-Péruwelzin päävalmentajana. Pesti päättyi potkuihin joulukuussa 2016.

Marraskuussa 2017 De Boeck palasi valmennustehtäviin KV Kortrijkin päävalmentajana. De Boeckin johdolla Kortrijk paransi esityksiään ja nousi liigassa seitsemänneksi. Joukkue jäi kahdella pisteellä ylemmän loppusarjan ulkopuolelle. De Boeck sai potkut marraskuun puolivälissä 2018, kun joukkue oli juuttunut Belgian liigan alempaan keskikastiin.

Tammikuussa 2019 De Boeckista tuli Lokerenin päävalmentaja. Hän sai potkut seurasta marraskuussa 2019.

Meriitit valmentajana
---------------------

* Belgian cup
	+ Hopeaa: 2010

Lähteet
-------

1. ↑  Cercle Brugge 0-3 KAA Gent: Gent Win Belgian Cup
2. ↑  De Boeck: "Tout est allé très vite"
3. ↑  Germinal Beerschot stuurt De Boeck de laan uit
4. ↑  Officiel : Glen De Boeck devient de coach du VVV Venlo
5. ↑  Glen De Boeck legt functie per direct neer (Arkistoitu – Internet Archive)
6. ↑  GLEN DE BOECK NIEUWE TRAINER WAASLAND BEVEREN
7. ↑  Glen De Boeck ontslagen bij Waasland-Beveren (Arkistoitu – Internet Archive)
8. ↑  Glen De Boeck is de nieuwe coach van Moeskroen: "Ja, we zullen ons redden" (Arkistoitu – Internet Archive)
9. ↑  Glen De Boeck n'est plus l'entraîneur du Royal Excel Mouscron
10. ↑  Glen De Boeck is nieuwe coach van Kortrijk: "West-Vlaamse mentaliteit terugbrengen" (Arkistoitu – Internet Archive)
11. ↑  Kortrijk zet trainer De Boeck op straat: "Zo snel mogelijk nieuwe hoofdtrainer aanstellen"
12. ↑  Lokeren ontslaat Sollied en T2 Vidarsson, De Boeck neemt over
13. ↑  Glen De Boeck ontslagen bij Lokeren

Aiheesta muualla
----------------

* Profiili Cercle Bruggen sivuilla (Arkistoitu – Internet Archive) (hollanniksi)

|  |  |  |
| --- | --- | --- |
| Edeltäjä:**Harm van Veldhoven** | **Cercle Bruggen päävalmentaja**4/2007–2010 | Seuraaja:**Bob Peeters** |

|  |  |  |
| --- | --- | --- |
| Edeltäjä:**Jos Daerden** | **KFC Germinal Beerschotin päävalmentaja**6–11/2010 | Seuraaja:**Jacky Mathijssen** |

|  |  |  |
| --- | --- | --- |
| Edeltäjä:**Willy Boessen** | **VVV-Venlon päävalmentaja**6–12/2011 | Seuraaja:**Ton Lokhoff** |

|  |  |  |
| --- | --- | --- |
| Edeltäjä:**Dirk Geeraerd** | **Waasland-Beverenin päävalmentaja**11/2012–10/2013 | Seuraaja:**Bob Peeters** |

|  |  |  |
| --- | --- | --- |
| Edeltäjä:**Cedomir Janevski** | **Royal Mouscron-Péruwelzin päävalmentaja**1–12/2016 | Seuraaja:**Mircea Rednic** |

|  |  |  |
| --- | --- | --- |
| Edeltäjä:**Giánnis Anastasíou** | **KV Kortrijkin päävalmentaja**11/2017–11/2018 | Seuraaja:**Yves Vanderhaeghe** |

|  |  |  |
| --- | --- | --- |
| Edeltäjä:**Trond Sollied** | **Lokerenin päävalmentaja**1–11/2019 | Seuraaja:**Stijn Vreven** |

Belgian joukkue – Jalkapallon MM-kilpailut 2002
1 De Vlieger |
2 Deflandre |
3 De Boeck |
4 Van Meir |
5 Van Kerckhoven |
6 Simons |
7 Wilmots |
8 Goor |
9 Sonck |
10 Walem |
11 Verheyen |
12 Van Der Heyden |
13 Vanderdriessche |
14 Vermant |
15 Peeters |
16 Van Buyten |
17 Englebert |
18 Vanderhaeghe |
19 Thijs |
20 Strupar |
21 Boffin |
22 Mpenza |
23 Herpoel |
Valmentaja Waseige